डॉक सारांशित करण्यासाठी: CBIचं एक पथक कोलकाता पोलीस आयुक्त राजीव कुमार यांची चौकशी करायला गेलं होतं. मात्र पोलिसांनी त्यांना थांबवलं आणि पोलीस ठाण्यात बसवून ठेवलं . त्यानंतर मुख्यमंत्री ममता बॅनर्जीही पोलीस आयुक्तांच्या घरी पोहोचल्या होत्या. ममता बॅनर्जी यांनी या विरोधात ठिय्या आंदोलन करण्याची घोषणा केली आहे.

घटनास्थळी उपस्थित असलेले बीबीसी प्रतिनिधी अमिताभ भट्टासाली यांनी पोलीस अधिकाऱ्यांच्या हवाल्याने सांगितलं की CBI अधिकाऱ्यांना सध्या पोलीस ठाण्यात थांबवून ठेवलेलं नाही. 

ममता बॅनर्जी प्रसारमाध्यमांशी बोलताना म्हणाल्या, "माझ्या घरीही CBIचं पथक पाठवलं जात आहे. 2011मध्ये आमच्या सरकारने चिटफंड घोटाळ्यात चौकशी सुरू केली होती. आम्ही गरिबांचे पैसे परत केले होते. दोषी लोकांना पकडण्यासाठी आम्ही एका समितीची स्थापना केली होती. डाव्या पक्षांच्या कार्यकाळात या घोटाळ्याची सुरुवात झाली होती तेव्हा त्याची चौकशी का झाली नाही?

"मी राज्यघटना वाचवण्यासाठी मेट्रो सिनेमाच्या समोर निदर्शनं करेन. मी दु:खी आहे. मी घाबरणार नाही. देशातील लोक मला पाठिंबा देतील असा मला विश्वास आहे," असं त्या पुढे म्हणाल्या. 

सोमवारी पश्चिम बंगालच्या विधानसभेत अर्थसंकल्प सादर होणार आहे. ममता बॅनर्जी म्हणाल्या की त्या फोनवरून अधिवेशनात भाग घेतील.

ममता म्हणाल्या, "CBI अधिकाऱ्यांवर गेल्या काही दिवसांपासून काहीतरी करण्यासाठी दबाव टाकला जात आहे. जेव्हा निवडणुका येतात तेव्हा लोक चिटफंडाचं नाव घ्यायला सुरुवात करतात. हे सगळं राष्ट्रीय सुरक्षा सल्लागार अजित डोवालच करत आहे."

ममता बॅनर्जी म्हणतात, "माझ्या पक्षाच्या नेत्यांना तुरुंगात डांबलं. मी हा अपमानही सहन केला. मी राज्याची प्रमुख आहे त्यामुळे सगळ्यांचं रक्षण करणं माझं कर्तव्य आहे. तुम्ही कोलकात्याच्या पोलीस आयुक्तांकडे विना वॉरंटचं जाता. तुमची इतकी हिंमत कशी झाली? मी सगळ्या पक्षांना आवाहन करते की केंद्र सरकारविरुद्ध एकजूट व्हावं लागेल."

राजीव कुमार

PTI वृत्तसंस्थेनुसार पोलीस आयुक्त या घोटाळ्यासंबंधी एका विशेष पथकाचं नेतृत्व करत होते आणि CBIला काही फायली आणि दस्तावेजांसंदर्भात त्यांची चौकशी करायची होती.

वृत्तसंस्थेने अधिकाऱ्यांच्या हवाल्याने सांगितलं की अनेकदा नोटीस पाठवूनही पोलीस आयुक्त CBIच्या समोर आले नाहीत.

आंध्र प्रदेश आणि पश्चिम बंगाल या राज्यांनी CBI च्या कारवाईसाठी साधारणपणे जी संमती असते ती मागे घेतली होती. दोन्ही...\nडॉक सारख्याच भाषेत सारांश:
पश्चिम बंगालमध्ये बहुचर्चित शारदा चिटफंड घोटाळ्यातील चौकशीवरून  नाट्मय घटना घडल्या असून कोलकाता पोलीस आणि CBIमध्ये संघर्षाची स्थिती निर्माण झाली आहे.